Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20456

2. Megjegyzés. – A gyűjtő csomag átvételére vonatkozó külön rendelkezéseket a Technológiai Utasítás tartalmazza. 8.2 Átvételi ellenőrző jegyzék Az üzemeltető segédletként a 8.1 pont rendelkezésével való egyezés megvalósításához dolgozzon ki és használjon átvételi ellenőrző jegyzéket. 8.3 Rakodás és tárolás 8.3.1 Veszélyes anyagot tartalmazó csomagok, gyűjtő csomagokat és radioaktív anyagot tartalmazó árukonténerek légijárműbe rakodását és tárolását a Technológiai Utasítás rendelkezéseivel összhangban kell végrehajtani. 8.4 Ellenőrzés sérülés, vagy szivárgás tekintetében 8.4.1 A veszélyes anyagot tartalmazó csomagokat és gyűjtő csomagokat, továbbá radioaktív anyagot tartalmazó árukonténereket légijárműbe, vagy egység-rakodó eszközbe rakodásuk előtt szivárgás és sérülés tekintetében meg kell vizsgálni. Szivárgó, vagy sérült csomag, gyűjtőcsomag, vagy árukonténer légijárműbe nem rakodható. 8.4.2 Egység-rakodóeszköz légijárműbe mindaddig nem rakodható, amíg azt szemrevételezéssel meg nem vizsgálták és a benne lévő bármiféle veszélyes anyagtól származó sérüléstől, szivárgástól mentesnek nem találták. 8.4.3 Amennyiben a légijárműbe rakodott bármilyen veszélyes anyagot tartalmazó csomag sérültnek látszik, vagy szivárog, azt az üzemeltető azonnal távolítsa el, vagy megfelelő hatóság, vagy szervezet által eltávolíttatásáról gondoskodjon. Ezután győződjön meg arról, hogy a szállítmány maradék része légiszállításhoz megfelelő állapotban van-e és, hogy a csomagok szennyeződés mentesek-e. 8.4.4 A veszélyes anyagokat tartalmazó csomagokat, gyűjtő csomagokat, továbbá radioaktív anyagot tartalmazó árukonténert légijárműből, vagy egység rakodó eszközből történő kirakodásukkor szivárgás és sérülés tekintetében meg kell vizsgálni. Amennyiben szivárgás, vagy sérülés jeleit észlelik, akkor a légijárműnek azon részét szennyeződés és sérülés tekintetében ellenőrizni kell, ahol a veszélyes anyagot, vagy az egység rakodóeszközt szállították. 2007/70/II. szám 8.5 Az utas- és a pilótakabinra vonatkozó rakodási korlátozások A repülőgép utas kabinjában, ha ott utasok tartózkodnak, vagy pilótakabinjában veszélyes anyag nem szállítható, kivéve a Technológiai Utasítás rendelkezéseiben engedélyezett körülményeket. 8.6 Szennyeződés eltávolítása 8.6.1 A légijárművön veszélyes anyag sérülés, vagy szivárgás következtében feltárt bármely veszélyes anyag szennyeződést késedelem nélkül el kell távolítani. 8.6.2 Radioaktív anyaggal szennyeződött légijárművet azonnal ki kell vonni a forgalomból és mindaddig nem állítható vissza, amíg bármely hozzáférhető felületén a sugárzási szint, valamint a nem rögzült szennyeződés nagyobb mértékű, mint a Technológiai Utasításban meghatározott érték. 8.7 Elszigetelés és elkülönítés 8.7.1 Egymásra veszélyes kölcsönhatásra képes veszélyes anyagokat tartalmazó csomagok légijármű fedélzetén közvetlenül egymás mellett, illetve úgy nem tárolhatók, hogy szivárgás esetén közöttük kölcsönhatás jöhessen létre. 8.7.2 Mérget, vagy fertőző anyagot tartalmazó csomagokat a légjármű fedélzetén a Technológiai Utasítás rendelkezéseivel összhangban kell tárolni. 8.7.3 Radioaktív anyagot tartalmazó csomagot a légijármű fedélzetén úgy kell tárolni, hogy az a Technológiai Utasítás rendelkezéseivel egyezésben legyen elkülönítve személyektől, élő állatoktól és előhívatlan filmektől. 8.8 Veszélyes anyag rakomány rögzítése Amennyiben a légijárműre ezen rendelkezések alá eső veszélyes anyagot rakodnak, akkor az üzemeltető köteles gondoskodni a rakomány sértetlenségéről. A légijárművön lévő ilyen javakat oly módon kell rögzíteni, amely a csomag repülés közbeni tájolási helyzetének megváltozását eredményező elmozdulását megakadályozza. Radioaktív anyagot tartalmazó csomagok esetében a rögzítés mindig legyen megfelelő a 8.7.3-ban előírt elkülönítési távolságok fenntartásához. 8.9 Rakodás áruszállító légijárműre Ha a Technológiai Utasítás másképp nem rendelkezik, a “Csak áruszállító légijárművön” címkét viselő veszélyes anyag csomagot oly módon kell rakodni, hogy a személyzet tagja, vagy más jogosított személy az ilyen csomagot repülés közben láthassa, kezelhesse, ahol a méret és tömeg lehetővé teszi, az ilyen csomagokat az egyéb csomagoktól elkülöníthesse. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes